SOMOS PAISAXE, SOMOS VIDA: 2013\n" A nosa paisaxe, a nosa vida" na Facultade de Formación do Profesorado\nEstupenda experiencia a vivida polo alumnado do 3º ciclo do CPI Virxe da Cela na Facultade de Formación do Profesorado da USC (Campus de Lugo). Invitados por Marta Poncet Souto (Coordinadora da Titulación de Grao de Educación Primaria en dita Facultade) e por Rufino González Fernández (Subdirector da Facultade Universitaria de Formación del Profesorado do Campus de Lugo, USC) presentaron o proxecto no marco das materias de Socioloxía da Educación e Didáctica e Tarefas Docentes ao alumnado do Grao de Ed. Primaria.\nEtiquetas: Aprender a aprender., Difusión, Ed. Primaria, Hemeroteca, Material autoeditado, Premios\n"A nosa paisaxe, a nosa vida" na revista "Escuela - Acción"\nA revista "Escuela - Acción" do grupo de investigación educativa da Facultade de Formación do Profesorado de Lugo (USC) "Escuela - Acción" ven de publicar no seu segundo número un artigo sobre a experiencia realizada polo CPI Virxe da Cela ao abeiro do Plan Proxecta, na modalidade "12 meses 12 paisaxes".\nAgradecemos o seu interese.\nPodedes coñecer a publicación e a colaborar coa mesma seguindo o enlace da imaxe.\nEtiquetas: Aprender a aprender., Difusión, Ed. Primaria, Ed. Secundaria, Fragas do Eume, Hemeroteca, Material autoeditado\nEtiquetas: Aprender a aprender., Coñecemos o mundo natural., Ed. Primaria, Ed. Secundaria, Fragas do Eume, Lingua Galega, Material autoeditado, Patrimonio cultural, Premios, Problemáticas\n1º PREMIO 12 MESES 12 PAISAXES\nAgradecidos continuamos coa nosa andaina.\nEtiquetas: Ed. Primaria, Ed. Secundaria, Patrimonio cultural, Premios\nSOMOS PAISAXE: SOMOS VIDA\nComezamos un novo curso e seguimos a nosa anadina.\nSomos paixase, somos vida, somos pensamento.\nEtiquetas: Coñecemos o mundo natural., Ed. Primaria, Ed. Secundaria, Patrimonio cultural\nO ano pasado arderon as Fragas do Eume. Xa fai un ano que pasou e non podemos deixar de recordalo neste blog no que a paisaxe é o centro de todo. No mes de abril do pasado curso fixemos unha actividade para reflexionar sobre este grave problema que sufre Galicia. a actividade titulábase: NON QUEIMES O TEU FUTURO.\nAsí se plantexou dita actividade:\nOs seguintes fragmentos son frases que se puideron escoitar nas conversas das xentes os días pasados cando arderon as Fragas do Eume.\nEscolle dúas ben por ser opostas ou por complementariedade. Logo debuxa unha viñeta na que aparezan dúas personaxes cas frases escollidas. Se queres expoñer outras opinións que non estean aquí, podes engadir frases.\nPor último xuntaremos todas as viñetas feitas por cada un e expoñerémolas co obxecto de facer unha reflexión sobre o problema dos incendios.\nCon este tempo está todo moi seco e arde como a pólvora\nCada ano chove menos e con isto do lume aínda será peor.\nUn rompe o lombo para ter limpo o seu e resulta que non vale para nada.\nSe prohibisen mercar madeira queimada xa verías como se acababa co lume.\nTiña que haber mais medios para loitar contra o lume.\nCada un deberiamos de limpar o noso.\nIsto é unha ruína para a caza..\nCalquera descoido, dunha cabicha, botellas ou fogueira mal apagada pode ser nefasta.\nSe estivese todo limpo non ardería.\nO lume póñeno os cazadores.\nSe chovese non habería tanto lume.\nO lume póñeno os da madeira para mercala regalada.\nAndalucía é máis seca ca nós e non arde tanto.\nO lume só non se estende tanto, isto é cousa dun pirómano.\nAs terras están abandonadas por non poder vivir delas.\nTiña que haber máis axudas para coidar o monte.\nA continuación podedes ver algunhas de aquelas viñetas:\nTamén na revista do noso centro (Xesteira) se publicou esta crónica:\nNo periódico "La Voz de Galicia" publicáronse algunhas viñetas que nos serviron de exemplo:\nEtiquetas: Aprender a aprender., Coñecemos o mundo natural., Ed. Primaria, Fragas do Eume, Lingua Galega, Material autoeditado, Problemáticas\nEtiquetas: Aprender a aprender., Coñecemos o mundo natural., Fragas do Eume, Material autoeditado\nFragas do Eume, Fauna\nNatureza, cultura e vida entrelázanse nas nosas fragas. Coñece a súa fauna identificando as especies máis características.\nEtiquetas: Coñecemos o mundo natural., Fragas do Eume\nCon esta webquest aprenderemos que é un ecosistema, as súas características xerais e as relacións que nel se establecen. Ademais coñeceremos os ecosistemas terrestres e acuáticos mais importantes.\nPica na imaxe e preparate para investigar.\nEtiquetas: Aprender a aprender., Coñecemos o mundo natural., Material autoeditado\n" A nosa paisaxe, a nosa vida" na Facultade de Fo...\n"A nosa paisaxe, a nosa vida" na revista "Escuela ...


O brócoli unha axuda contra os problemas de alerxia natural\n21. septiembre, 2017 | Publicado por Praza da Verdura | Categorías: Novas Praza\nO brócoli é unha hortaliza da familia das crucíferas moi parecida á coliflor. O brócoli ten moi mala fama sobre todo entre os máis pequenos da casa porque ten un sabor moi forte.\nPero o sabor é o de menos se temos en conta todos os beneficios que nos aporta: vitaminas e minerais. A continuación vamos a enumerar todo o que vamos notar se consumimos esta hortaliza que podes mercar na Praza da Verdura.\nPropiedades beneficiosas do brócoli fresco\nAxuda a reducir o colesterol: esta hortaliza contén fibra que axuda a regular o sistema dixestivo facilitando a eliminación do colesterol do sangue.\nReduce os síntomas das alerxias: o brócoli funciona como anti inflamatorio e reduce o efecto que teñen os alérxenos no noso corpo. Tamén é beneficioso o seu uso en persoas con problemas de artrite.\nAntioxidante: esta hortaliza axuda a evitar o deterioro da pel, mucosas, cabelo … influe na rexeneración máis rápida das células que os compoñen.\nÓsos: o brócoli contén uns niveis moi altos de calcio e vitamina K que influen na composición dos ósos e evitan a osteoporose temprana. En mulleres de avanzada idade ou en nais que dan o peito aos seus fillos é moi recomendable o consumo desta hortaliza. Xa que son grupos de especial risco na aparición de osteoporose temprana.\nCorazón: o brócoli contén omega 3 que axuda a reducir o colesterol ademáis as súas propiedades antiinflamatorias axudan á correcta circulación do sangue evitando ataques ou trombos.\nDixestión: o alto contido en fibra permite o correcto funcionamento do sistema dixestivo\nVista: o brócoli contén vitamina A e fósforo que axudan a protexer e evitar a dexeneración da vista, que cada vez sufre mais por culpa dos móviles, ordenadores …\n¿Necesitades máis razóns polas que consumir verduras e sobre todo brócoli?\nO consumo regular de verduras e hortalizas axuda a equilibrar o noso corpo\nMerca as verduras e hortalizas no mercado local. As vendedoras da Asociación da Praza da Verdura cultivan, coidan e recollen elas mesmas todas as verduras, legumes, hortalizas e froitas que venden nos seus postos todos os martes e sábados durante todo o ano.\nProductos hortícolas frescos sen intermediarios que garanten a calidade e o sabor dos teus pratos.


Afonso García: "Procuramos mostrar unha visión diversa do rural e daquelas...\nO grupo amador Metátase Teatro salta ao audiovisual con ‘Son de Muller’\nEste mes o grupo amador Metátase Teatro está de aniversario. Naceron o 21 de decembro de 1992 na parroquia de Vilar de Donas, en Palas de Rei (comarca da Ulloa), e marcaron desde ese día toda unha traxectoria de compromiso coas artes escénicas dunha maneira comprometida e apegada á terra. É a formación teatral galega non profesional máis internacional e agora ábrese ao mundo audiovisual da man de Son de Muller. Afonso García, o seu director, explica a 'Nós Diario' o traballo que realizan e a nova proposta aberta a través de internet.\nAfonso García, director de Metátase Teatro (no centro co maletín) arrodeado de actrices e actores. (Foto: Nós Diario)\nAntón Escuredo 21:32 do 6 de decembro de 2021\nComo definiría a experiencia de Metátase Teatro despois de tantos anos?\nIntensa, apaixonante, enriquecedora, no senso de achegar a cultura da comarca da Ulloa a lugares moi afastados e coñecer outras culturas teatrais. Medramos como grupo e a nivel persoal.\nO grupo amador evolucionou desde o primeiro texto que representaron hai case xa 21 anos.\nXurdimos en Vilar de Donas, unha parroquia de Palas de Rei, nunhas xornadas en contra dos incendios e a favor da ‘dona verde’ coa idea de pór en valor a biodiversidade e a riqueza paisaxística galega. Gustounos tanto esa primeira función que decidimos crear unha asociación e comezar co proxecto. Preparamos textos que, na súa maioría, son propios e outros adaptados de autoras e autores do país ou estranxeiros, dándolle prioridade á defensa da lingua e do patrimonio cultural e etnográfico da Galiza. Realizamos intercambios con grupos galegos e de fóra. Marcounos unha viaxe ao Brasil en 2008 na que tivemos oportunidade de estar con Augusto Boal nun obradoiro de Teatro do Oprimido. Despois percorremos varios campamentos do Movimento dos Trabalhadores Rurais Sem Terra (MST) para levarlles o teatro. Vimos as posibilidades que había de levalo aquí ao rural galego e foi a semente, xunto á visita ao museo Skansen de Estocolmo, de que nacera Son d’Aldea.\nDesde unha perspectiva de defensa da cultura propia e de reivindicar a nosa lingua e o noso patrimonio temos varias liñas de traballo e logramos que as nosas representacións viaxaran por todo o Estado español e tamén a nivel internacional, como á Arxentina ou a Cuba onde actuamos en galego.\nQue temas son os que máis tratan as súas obras?\nA temática é social desde diferentes perspectivas, sobre todo daquelas e daqueles que non teñen voz. Focalizamos no mundo rural, no da desigualdade e no do contexto laboral para falar das vivencias das persoas que sofren algún tipo de discapacidade. Salientamos, tamén, a importancia que tivo e ten o papel da muller na sociedade galega. Outra das nosas inquedanzas é a infancia no medio rural e sempre cunha perspectiva de respecto cara aos saberes que nos transmitiron e que seguen transmitindo. Procuramos mostrar unha visión diversa e non estigmatizada do rural e daquelas persoas que non teñen voz.\nAgora introducíronse no mundo audiovisual. Foi unha proposta consciente de cambio como consecuencia da aparición da pandemia da Covid-19?\nO proxecto xurdiu de maneira casual. Após o nacemento en 2011 de Son d’Aldea e a súa extensión a outros lugares, implicando a comunidades desde o Golfo Ártabro Sur, veñen varias persoas que deciden facer na costa algo semellante, creando en outubro de 2019 o Son do Mar. Cando preparabamos a edición de 2020 apareceu a pandemia e propuxéronos gravalo nuns pequenos vídeos en formato dixital.\nEn Palas de Rei, Juan María Ínsua, do Centro de Información á Muller, tivo a posibilidade de ver o que fixéramos, lembroulle á súa infancia e ao seu contacto co mar. Daquela, apuntounos a idea de que investigaramos nesa zona partindo de entrevistas. Falamos con varias mulleres do rural para logo plasmar as súas historias en nove capítulos que saíron co nome de Son de Muller. O traballo que fixemos foi guionizar o que nos contaron e gravalo. Foi unha experiencia potenciada pola propia pandemia.\nteatro palas-de-rei Son-de-muller metátase-teatro\nAfonso García: "Procuramos mostrar unha visión diversa do rural e daquelas persoas que...


EU lembra "os primeiros concellos democráticos" no “Día de Galicia” - POLÍTICA - Sermos Galiza - Diario de intereses galegos\nRedacción 25 xullo 2019 14:40 h.\n[Imaxe: EU] Rubén Pérez, Pilar Díaz e Eva Solla, en Mugardos.\neu mugardos esquerda unida Eva Solla díadapatriagalega19\nA coordinadora nacional de Esquerda Unida, Eva Solla, deslocouse a Mugardos para participar no acto convocado pola organización con motivo do 25 de Xullo para reivindicar “a importancia das alcaldías democráticas”.\nHai dous anos, lembrou, EU homenaxeou Juan Prieto Balsa, último alcalde republicano asasinado pola ditadura. “Hoxe volvemos reivindicar a constitución dos primeiros concellos democráticos”. Empregou un fío vermello como metáfora entre o pasado e presente “transitando polos concellos republicanos”, desde os que mellorar “as condicións de vida da clase traballadora galega”. Apostou por centrar as loitas nese “conflito de clase”.\nEva Solla chamou a “desaloxar a dereita” e a conquistar un país que “non se constrúe sen soberanía alimentar, sen industria, sen futuro para mozas e mozos”. “No Día de Galicia temos que lembrar a loita da esquerda para mudar as políticas de recortes e de destrución de emprego do bipartidismo”, salientou.\nTamén tomou a palabra o secretario de Organización de EU, Rubén Pérez, que insistiu en enxalzar “a importancia do traballo das compañeiras e compañeiros desde os concellos antes chamados democráticos, onde estaba representado, cando non existía Esquerda Unida, o Partido Comunista de Galicia, en 1979”.\n“Se algo intentou facer a dereita foi frear as eleccións do 77, xa que non querían outra Fronte Popular. Pero estas eleccións foron importantes porque tiveron lugar despois dunha ditadura e en plena consolidación da democracia; e foi unha batalla moi dura”, afirmou.\nA alcaldesa de Mugardos, Pilar Díaz, encargouse de presentar un acto de carácter festivo e político que decorreu baixo o lema “Un fío vermello para tecer alternativa de país” e que finalizou cun xantar.


Charla sobre violencia machista no Museo do Traxe de Ordes - Lindeiros\nCharla sobre violencia machista no Museo do Traxe de Ordes\nBy Lindeiros on\t 26 Marzo, 2019 Ordes\nOrdes, 26 de marzo do 2019 – Carme Adán, autora do libro ‘Feminicidio. Unha nova orde patriarcal en tempos de submisión’ será a encargada de ofrecer hoxe, no Museo do Traxe, unha charla co mesmo título que o manuscrito.\nA actividade estará aberta a todas as persoas interesadas e dará comezo ás 19 horas no xa mencionado auditorio do Museo do Traxe Juanjo Linares. Nela abordaranse, entre outros, temas relacionados coa violencia de xénero e as diferenzas que presenta coa violencia de tipo doméstico ou intrafamiliar. A maiores entregarase un exemplar do dito libro a cada persoa do público ata rematar existencias.\nEsta charla forma parte do programa de actividades arredor da violencia machista organizado pola área de Igualdade e Benestar Social da Deputación da Coruña e que dende o pasado mes de febreiro se está a desenvolver, a través de charlas e encontros, nos concellos de Ferrol, Culleredo, Boiro, Boqueixón, Muxía, Santiago, Cee, Negreira, Coirós, Carballo, Teo, Muros e a Mancomunidade de Ordes.\nEntre os obxectivos máis destacados desta iniciativa está o de crear espazos de debate e de reflexión arredor da violencia contra as mulleres, do patriarcado e da capacidade de transformación social que ten o feminismo. Outro dos aspectos a abordar está o da incorporación da palabra feminicidio ao ordenamento xurídico, as novas dimensións da violencia contra as mulleres (con atención ás redes sociais) e das propostas para erradicar a violencia.\nBisbarra Charlas feminismo


Kitum: The Hideaway of Death | Century\nKitum: The Hideaway of Death\nUnha selva pechada, mentres que o todo terreo trata de liberarse do algodón negro, o lodo máis pegajoso e traizoeiro das pistas africanas. Levamos lentamente a través do monte Ergón, na fronteira entre Kenia e Uganda. O noso obxectivo, escondido dentro dunha parede da selva que cancela o horizonte é unha caverna lendaria: a cova de Kitum.\nEn 1994, esta cova fíxose famosa pola publicación da novela de Richard Preston, un mellor vendedor que anunciou o gran público o virus do ébola. En dúas ocasións, na década de 1980 e 1987, as persoas que entraron á cueva Kennia enfermo de Marburg e Ébola, dous irmáns de Cousins Pilovirus cunha capacidade devastadora de matar. Estes axentes microscópicos infectan por contacto, reprodúcense a velocidade do vértigo e aniquilan o convidado nun curto período de tempo. Pero iso non é o que provoca, senón a súa forma de matar. Como comentou un médico, recentemente, ao facer unha autopsia a unha madura por ébola: “É coma se estivesen apuñalando mil veces dentro”\ndeixamos o vehículo e ascenden por unha inclinación emblemada. Dúas escolta de Rangers Armados. O monte Ergón esconde un dos últimos elefantes de grandes colmillos de África e isto atrae a furtivos, polo que o AK-47 dos nosos compañeiros é necesario. O inimigo que estamos a buscar, con todo, as balas traenlle sen coidado.\nEzanga: o devorador\nÉbola, tristemente famoso na actualidade, estivo presente dentro dos bosques ecuatoriales africanos a partir da contorna da selva. Os pigmis, que se adaptaron aos bosques hai polo menos 70.000 anos, cren que o ébola non é máis que un espírito protector da selva, unha maldade que castiga aos que o merecen, protexendo ao mundo escuro que o rodea. De feito, non saben o termo ébola. Para eles é Ezanga, o devorador, un espírito que che corroza dentro e é capaz de converterse en chimpancé ou en Ebobo, o gorila.\nUnhas poucas semanas antes de chegar a Elgón, quedamos dous meses dentro das selvas da República Centroafricana e da República do Congo, en busca dos grandes simios, e atopamos a pista de Ezanga na estrada .. As nosas guías Pygmy non parecían moi molestas cando cruzamos pequenas aldeas desérticas devastadas polo devorando. O Ébola non deixara sobreviventes ou, se o fixera, aqueles que fuxiron das aldeas para que nunca volvasen. Este virus mata tan rápido e cruelmente que é o que limita a súa expansión. Os pigmis saben que Ezanga escóndese dentro de chimpancés e gorilas, e que é a través deles, cando come a súa carne ou manchada co seu sangue, cando o devorador entra no seu corpo.\nNingún pygmy tocará un gorila ou chimpancé que atopa morto na selva. Porque os grandes simios non só están infectados e mortos por ebola como seres humanos, pero moitas veces son a orixe do contaxio. Survel Hunters Mata a un destes primates, o enfermo de Ébola, venden a súa carne nun mercado clandestino de carne arbustiva e os brotes de enfermidades e destrúe a poboación que se fornece nese mercado.\nsi os gorilas e os chimpancés son En moitas ocasións os responsables de transmitir o ébola aos seres humanos, estes simios tamén están sufrindo, están infectados e mortos. O noso obxectivo na cova de Kitum foi máis aló da procura do virus fatídico. Onde estaba escondido cando enviaron os brotes? A enfermidade xurdiu de súpeto a un punto da selva, azoutada e aniquilou unha ou varias pequenas cidades e desapareceu, ás veces durante anos. ¿Onde se refuxiou Ezanga Mentres tanto? Ese Misterio foi dirixido a un equipo internacional de científicos por máis de trinta anos (continúa no ano / cero 292)


Carta Xeométrica: Un vídeo para a Valedora\nA zunia aliméntase de prexuízos, por iso só ten éxito cando consegue xenerar polémica. Un dos seus últimos ataques foi o que atentou contra CPI de Panxón, un centro, como hai moitos, no que se realiza un traballo serio e sen estridencias. Pódese comprobar, por exemplo neste seu blogue da biblioteca, no que se divulgan moitas das iniciativas, traballos e actividades que realizan.\nCartel gañador do certame do CPI de Panxón do 2016\nA cousa non iría máis alá se non fose pola metedura de zoca da Valedora do Pobo, quen tomou a anómala resolución de avalar a retirada do cartel que gañara o certame anual que se celebra no centro para celebrar o Día das Letras. Basta poñerse no lugar da rapaza que fixo o cartel, ou no dos seus pais, para determinar a miseria moral á que chega a zunia e, neste caso, a presunta Valedora. Pouco cómpre saber sobre as características sociolingüísticas da poboación galega para apostar, con case a completa seguridade de gañar, que a autora do cartel non fala en galego. Aclaremos a cuestión, cantos dos alumnos do CPI de Panxón o falan? Incluso me atrevo a dar un límite superior para esa cifra: o 15%. Entón, que é o que pretendemos montando (ou alimentando) unha polémica sobre un cartel que se elaborou nun contexto para a promover, moi mínimamente, a reflexión sobre a atroz situación de constriximento na que está o uso do galego nunha área tan desgalelguizada? Milagros Otero, por ocupar o cargo que ocupa, a de Valedora, non pode ser tonta, polo que a única alternativa que explica o seu comportamento é a dun aliñamento militante co radicalismo xenófobo antigalego.\nDubidei moito en publicar esta entrada porque pode ser manipulada para alimentar unha falsa polémica. Se ao final me decidín a facelo é para que a comunidade educativa do CPI de Panxón saiba que o sentimento xeral que xenera na sociedade é de empatía e apoio fronte á agresión extremista que están a sufrir. Por iso creo que convén que saiban que, dalgunha maneira, crearon escola. O alumnado de Lingua e Cultura Galega de Valadares, que parece preferentemente de fóra de Galicia, montou este alegre vídeo que, se é bo que o visen en Panxón, mellor sería que fose a Valedora quen aprendera del para que comezase a desarmar os prexuízos que evidenciou coa súa actitude.\nEtiquetas: cousas, Milagros Otero, Nigrán, prexuízos, Valedor do Pobo, vídeo, Vigo, zunia


Conclúe a residencia artística da 3ª edición de BAICC: Entrevista a Valentina Alvarado - (S8)\nConclúe a residencia artística da 3ª edición de BAICC: Entrevista a Valentina Alvarado\nEn 2017 puxéronse en marcha as primeiras Residencias Artísticas Internacionais de Creación Cinematográfica – BAICC, grazas ao apoio de AC/E e o LIFT de Toronto, reafirmando a forte aposta da Mostra pola produción e a creación artística en espazos alternativos.\nApós desta exitosa terceira convocatoria con máis que 15 propostas recibidas, ‘Propiedades de una esfera paralela’ De Valentina Alvarado foi o proxecto seleccionado para ser desenvolvido durante cinco semanas na Liaison of Independent Filmmakers of Toronto, Canadá. O resultado final será proxectado, en estrea mundial, durante o (S8) 11º Mostra Internacional de Cinema Periférico, que terá lugar na Coruña do 29 de maio ao 7 de xuño 2020.\nPor unha práctica artística multidisciplinar, Valentina Alvarado Matos (Maracaibo, 1986) explora a hibridación das varias linguas plásticas que emprega collage, cerámica, fotografía e filme analóxico, para elaborar os discursos vinculados á memoria e a identidade mostradas en xeografías inacabadas. A súa obra establece un diálogo constante entre o dixital e analóxico onde o poético e o político forman parte importante da súa proposta artística. É actualmente residente de La Escocesa.\nAproveitando os últimos días de Valentina en Canadá quixemos realizarle unha entrevista na que nos comenta a súa experiencia na residencia e algúns adiantos do seu traballo:\n– Poderías realizar unha pequena introdución do teu proxecto ‘PROPIEDADES DUNHA ESFERA PARALELA’ e contarnos como está a ser o proceso de creación no LIFT de Toronto?\nPropiedades dunha esfera paralela propón unha viaxe (ou diario de viaxe) onde hai unha representación dunha paisaxe familiar dentro dun contexto descoñecido e alleo.\nDesde unha politización do persoal, irei empuxando o meu traballo cara a unha investigación que represente xeografías fluídas e identidades circunstanciais. Nese sentido, a peza que estou a desenvolver en Toronto ten que ver con esa idea da representación dunha paisaxe exótica para a miña onde todo é alteridade, por esta razón tento buscar similitudes ou lugares comúns con paisaxes que me son íntimos e próximos.\nEn termos de execución do que tiña pensado facer irá mutando: é difícil conceptualizar a distancia se non pisamos o lugar e iso como aprendizaxe tamén foi moi interesante. Filmar soa, cargar todo o equipo e coas inclemencias do tempo que normalmente hai aquí, fai todo máis lento…entón aparecen outras formas de aproximarse a esa idea inicial, o que enriquece o proceso e a final de contas determina a obra final.\nToronto é unha cidade moi aberta e porosa. Puiden ir a algunhas proxeccións e eventos de cinema experimental e a sensación que teño é moi parecida á de cando vou a algunha proxección en Barcelona: é unha comunidade xenerosa e interesada polas novas caras, saber que facemos, filmamos, que nos interesa observar. Quizais nisto atopo moitas diferenzas (positivas para o cinema experimental) co mundo da arte contemporáneo. En canto a LIFT: poder ter acceso a tantos equipos e a infraestrutura que existe nese espazo é un luxo, así como o coñecemento de todas as persoas que están ahi dentro dispoñibles para guiarche e aconsellarche. Un mes queda curto o tempo para todo o que ten LIFT e Toronto como cidade para ofrecerche dentro das prácticas fílmicas (moitas ganas de volver).\n-O conxunto da túa obra inclúe films, collage, instalacións, filme performance,… De todas estas expresións artísticas e observando a túa traxectoria: Que conexións, se as hai, crees que habitan hoxe na túa proposta artística?\nSi, claro que as hai e moitas, principalmente porque seguen estando nos meus modos diversos de crear e co filme un pouco o que fago é unir todas as linguaxes que manexo e intento depositalos fronte á cámara. Cando comecei a filmar -así como cando empecei a facer cerámica- a miña aproximación a ambas as linguaxes fíxena desde o collage, que para min sempre foi un medio constante ao que recorro.\n– No (S8) dedicámoslle unha especial atención á creación cinematográfica en tempo real nas súas diferentes formas, como o filme performance ou o cinema expandido. Poderías falarnos da túa experiencia neste terreo? Que colaboracións realizaches con outros artistas neste campo?\nA miña experiencia é recente respecto ao cinema no campo expandido. Comecei xunto a Carlos Vásquez Méndez fai un par de anos a pensar en formas de construír relatos fílmicos desde a performance, indo do textual ao sensorial, do documental ao completamente ficcional. Aí naceu Paracronismos I e II, unha serie de performances fílmicas que xestamos no noso taller na Escocesa e que logo presentamos en varios lugares durante o 2019. Expomos este traballo en dous partes porque usamos unha mesma metodoloxía con materiais similares pero pensados para dous espazos completamente diferentes, como son a caixa negra (o cinema) e a galería ou o museo (o cubo branco) e foi abrir un mundo de posibilidades. Agora a performance transformouse na nosa linguaxe colaborativa. Este ano estamos a preparar xa un novo material.\n– Que che impulsa a desenvolver a túa obra en formatos analóxicos en plena era da imaxe dixital e que crees que achega ao teu proceso de creación esta elección?\nComecei a filmar con analóxico á miña chegada a Barcelona no 2014. Poderíase dicir que ir a visionados de películas experimentais, entrar nese mundo como espectadora tivo moito que ver con comezar a filmar, tamén o encontro con persoas no camiño vinculadas ao cinema experimental axudoume en coñecer máis sobre a técnica. Logo comecei a estudar e mirar a moitas artistas que facían cinema experimental e podería dicir que en gran parte seduciume a liberdade coa que vía que se aproximaban a este medio. Doutra banda, metodológicamente interésame moito o filmar: os tempos acoutados (opostos á era dixital), a reivindicación dunha linguaxe considerada obsoleta como forma política de situarse fronte a este mundo que engole imaxes tamén foi algo que me cativou. Sen deixar de mencionar tamén a calidade estética do celuloide. Os tempos coa filmación son moi parecidos aos de traballar co barro: hai que ter unha sa paciencia, saber dialogar co material… pero tamén hai unha sorte de maxia. O barro como o celuloide son materia, podémolos tocar e quedan as nosas pegadas marcadas, deben pasar por procesos lentos para ser descubertos. En tempos tan dixitais (e non é que non me interese o dixital, gozo moito facer .gifs e cousas desde o computador) paréceme necesario usar máis as mans, pensar con elas.\n– Actualmente es artista residente na Escocesa en Barcelona. Gustaríanos que nos falases da túa experiencia alí e dos proxectos que estás a desenvolver nese contexto.\nXustamente A Escocesa se autodefine dentro do grupo de todos os espazos de creación públicos como unha ¨Fábrica aberta de creación analóxica¨, entón a razón é clara de porque me interesou postular para ter un taller alí. Fixemos xunto a Carlos Vásquez Méndez – artista e cineasta con quen comparto taller – unha convocatoria en forma de colectivo -sen nome- para xustamente comezar a pensar proxectos en conxunto onde o filme fose a linguaxe principal. Ademais das performances que mencionei (Paracronismos I e II), estamos este ano acondicionando o laboratorio fotográfico que hai alí coa intención de comezar pronto a revelar os nosos propios negativos en Super 8 e 16mm. Recibimos hai pouco unha bolsa para desenvolver unha nova obra performática que vira arredor do concepto do bucle, así que estamos a investigar sobre iso e oxalá podamos chegar a construír prontamente os nosos propios loopers para os proxectores.\nÁ parte da posibilidade de ter un taller nunha cidade tan xentrificada nun país onde o traballo artístico se precarizou até o extremo, A Escocesa deume moito como comunidade. Hai un forte interese pola relación da arte co social, temos un gran vínculo co barrio. Somos unha asociación de artistas que levamos un espazo vivo, con perspectiva feminista e que protexe a diversidade que todas conformamos. Ter a oportunidade de pertencer a esa comunidade artística foi unha experiencia moi enriquecedora e que sen ningunha dúbida permea o meu traballo.


O Choco perde o liderado en Cambados\nDeporte • 8/02/2010\nOs redondeláns saíron a polo partido pero toparon cunha férrea defensa do Xuventud. Os de Cambados, á contra, anotaron o único gol do partido. A derrota deixa ó Choco no terceiro posto da clasificación da Rexional Preferente. Na Segunda Autonómica o Chapela mantén a segunda praza do seu grupo despois de gañar ó Victoria.\nXuventud 1-Choco 0\nUnha derrota pola mínima deixa ós redondeláns fóra do 1º posto da clasificación, e pasan a ser 3º. O Choco chegou ó campo de Burgáns buscando a vitoria pero topou cun equipo local moi ben plantado na defensa. O Xuventud fixo un partido moi serio, e contrarrestou todos os embites dos de Julio álvarez, que non foron quen de chegar con claridade á portería de Felipe. Case rematado o primeiro tempo, nunha contra das de libro, o Cambados logrou o único tanto do partido, obra de Eulogio. O Choco seguiu buscando o gol pero chocou unha e outra vez coa defensa dun equipo local moi ben plantado. A poucos minutos do final o árbitro expulsou a dous xogadores locais, Fran e Dani. Os de Redondela puxérono todo para aproveitar esa superioridade numérica e volcáronse na portería rival. A piques estiveron de conseguir a igualda cun testarazo de Kennedy, pero non entrou, e os tres puntos quedaron en Burgáns. O Choco viu como se lle escapaba o liderado, que agora é do Estradense. O mal menor é que os de Redondela están empatados a puntos co 1º e co 2º, o Portonovo. A próxima xornada reciben ó Caselas, un dos equipos da parte baixa da táboa.\nPoio 2-1 Arcade\nO Arcade non foi quen de gañar na casa do colista, e segue afundido na parte baixa da táboa. A próxima xornada recibirán a un dos equipos fortes do grupo, o Valladares.\nChapela 1-0 Victoria\nO Chapela impúxose a un dos colistas e mantén a segunda praza do grupo, deixando a 4 puntos ó terceiro, o Ribera. Na próxima xornada xogarán no campo do Nieto.\nCesantes 1 -2 Libertad\nOs de Redondela manteñen a súa posición na metade da táboa. Na próxima xornada volven xogar na casa, recibirán ó Verducido, un dos colistas.\nSotomaior 0-0 Pontevedra\nOs de Soutomaior conservan a 3ª praza malia ó empate sen goles. Na próxima xornada teñen unha cita no campo do Presqueiras, o colista do grupo, que só suma 1 punto en 18 xornadas.\nArcade B 1-2 Marín B\nPartido moi igualado entre os dous filiais no campo do Salgueirón, aínda que ó Arcade faltoulle máis a pegada. O Arcade mantense na metade da táboa, aínda que cae un posto despois da derrota, da 7ª á 8ª praza. Na próxima xornada xogarán no campo do Salcedo, o segundo pola cola.\nMoledo 0-1 Choco\nO choco segue consolidado na metade alta da táboa, son 6º, despois da vitoria sobre o Moledo. Na próxima xornada reciben ó Casablanca, da metade baixa da táboa.\nCumiar 1-0 Nespereira\nOs redondeláns non levantan cabeza, seguen como colistas do grupo, tan só suman 3 puntos en 19 xornadas. O próximo domingo xogan co Areas B, da metade da táboa.


Balance positivo das primeiras saídas de menores de 14 anos en Salceda\nO Concello de Salceda fixo un balance positivo dos primeiros días de saída dos nenos e nenas menores de 14 anos aos espazos públicos que, salvo contadas excepcións, se realizou cumprindo as normas e respectando as indicacións marcadas dende o goberno. As sendas fluviais e os espazos abertos como prazas ou parques foron os lugares elixidos en maior maneira para estas saídas, que ademais se están a realizar ao longo de todo o día, evitando deste xeito as aglomeracións que poidan producirse nas horas puntas.\nA Alcaldesa trasladoulle á Policía Local a necesidade agora máis que nunca da súa labor informativa, pedíndolle que asesorasen ás familias naqueles casos en que puidesen estar a incumprir algunha das normas marcadas. A propia policía local deulle traslado á alcaldesa dun balance positivo nestas primeiras saídas, salientando que, se ben sempre hai quen incumpre as normas, en xeral estas saídas estanse a realizar de xeito organizado e sen xerar maiores problemas.\nO balance da pandemia do coronavirus está a ser positivo en Salceda, con tan só 8 persoas con resultado positivo nestes momentos, todas elas recuperándose nos seus propios domicilios. Precisamente por ese resultado positivo inciden dende o comité de seguimento na grande importancia de cumprir coas medidas de distanciamento social establecidas, e no fundamental que está a resultar o bo comportamento da cidadanía na obtención destes bos resultados que se agarda que sigan na mesma liña.\nO persoal do centro de saúde trasladou tamén a través do comité de seguimento a enorme importancia de que Salceda siga na mesma liña de bo comportamento que permita manter estas cifras.\n“A sociedade salcedense está a ser exemplo unha vez máis de bo comportamento, e apelamos á súa responsabilidade para que así siga a ser nas vindeiras semanas", manifestou a Alcaldesa Loli Castiñeira, "Traballando na mesma dirección conseguiremos vencer a este virus entre todos e todas”.\nModificouse o Miércoles, 29 Abril 2020 10:10


Cápsulas PredstaVit mercar en Murcia\nCápsulas PredstaVit, mercar en Murcia\nPodes escribir o número de teléfono e o seu nome no formulario de solicitude en forma de o comprador a orde unha ferramenta innovadora. O noso e será contactado polo Director pronto para responder a todas as Súas dúbidas e ordenación, e vai axudar a emitir a orde de mercadorías no país de España .\nComo mercar en Murcia PredstaVit\nPredstaVit, a orde en España (Murcia)\nQue facer unha solicitude na páxina web no sitio web oficial, se quere, a fin cápsulas para loita contra a inflamación da próstata. Tratamento de enfermidades crónicas prostatite non é difícil se está a empregar unha ferramenta eficaz de estranxeiros PredstaVit. Cubrir o formulario, deixe o seu nome e número de teléfono que pode contacto un empregado da empresa. El vai poñer un fin e vai ser capaz de facelo no correo oficina. Pagar para o fin despois de recibir o correo, o custo exacto da entrega por o carteiro para o seu enderezo pode ser diferente en outras cidades.\nCápsulas PredstaVit – unha nova palabra na loita contra prostatite, eliminar rapidamente inflamación e limpar o corpo. Introduza os Seus datos persoais no formulario de solicitude a orde de drogas en Murcia (España) a un prezo atractivo 39€ . Espera para a chamada Director, vai actualizar o seu enderezo e poñer a súa orde. O correo entregado rapidamente en en Murcia\nOrde PredstaVit en Murcia 50% cada un


Ruta Ribadeo Intramuros. Rutas por Ribadeo | Turismo Ribadeo\nRuta Ribadeo Intramuros\nA Muralla defendeu o núcleo urbano ata tempos relativamente recentes e aínda hoxe poden encontrarse algúns restos incorporados ás construcións na Rúa da Muralla. Realizada en cantaría pequena, protexía boa parte da poboación e tiña na fortaleza o seu último reduto defensivo. A súa entrada principal estaba na actual Praza do Campo. No século XVI existían 6 portas: a da Auga, a da Vila, a da Pena, a de Guimarán, a de San Domingos e a de Cabanela.\nTempo do percorrido: Aproximadamente 45 min\nObservacións: Inclúe tramos con escaleiras. Ruta de gran beleza nocturna.\nTorre dos Moreno – A Antiga Fortaleza\nOnde na actualidade se ubica o emblemático edificio da Torre dos Moreno ubicábase a Fortaleza , onde arrancaba a muralla e tiña un postigo a poucos pasos.\nA muralla ascendía en liña recta desde Cabanela polos solares que hoxe ocupan as casas da rúa Ibáñez. Sobre esta pasaxe construiuse un camiño almenado que comunicaba a fortaleza coa aldea de Cabanela. Ao principio da rúa cuxo nome actual é Méndez San Julián (denominada anteriormente rúa Travesa e posteriormente rúa do Correo), abríase a Porta Cabanela, chamada tamén Porta do Canónigo.\nEsta rúa homenaxea a D. Antonio Raimundo Ibáñez, fundador do complexo siderúrxico de Sargadelos. Sobre as vivendas que hoxe ocupan esta rúa baixaba o muro da muralla medieval. Hoxe alternan vivendas tradicionais (dos s. XVIII e XIX) con outras máis modernas. Ao fin da rúa encóntranse a antiga capela e o colexio do Sagrado Corazón, fundado en 1918, promovido polo bispo Juan José Solís e encomendado ás Hijas de la Caridad de San Vicente de Paul. Esta institución ocupou o pazo contiguo, do século XVIII e propiedade da familia Rego Mastache, ata 1967 cando se trasladou a outras instalacións.\nXunto con Porcillán, deu orixe á actual vila de Ribadeo. A pesar da súa antigüidade, Cabanela foi durante moito tempo un "arrabal" da vila, pois quedaba fora de súa muralla. Durante séculos foi unha vila a camiño entre o rural (hai noticias medievais sobre agros e viñedos) e o mariñero.\nNeste lugar atopábase a porta de Santo Domingo, chamada así pola lenda que relata que por alí pasara este santo cando se embarcou no porto de Ribadeo para emprender a cruzada contra los albigenses que dictó o Papa Inocencio II.\nRúa Viejo Pancho\nEsta rúa, na que aínda quedan boas mostras da arquitectura ribadense, homenaxea ó escritor José María Alonso Trelles y Jarén, natural de Ribadeo e coñecido polo pseudónimo de “El Viejo Pancho”. Este é o último tramo dunha vía de orixe medieval que saía do porto de Porcillán e desembocaba na Porta da Auga , situada nas rúas Viejo Pancho e Antonio Otero.\nRúa San Miguel\nEsta antiga vía rodeaba parcialmente a muralla con destino á capela de San Miguel, situada á entrada do porto. O seu trazado sinuoso e algunhas das súas casas revelan a súa antigüidade. Na metade do seu percorrido destacan as vivendas de planta baixa, construídas xa no século XX, como unha reinterpretación da casa típica das aldeas galegas ata tempos relativamente recentes. Ao fondo, fronte ao Cuartel Vello, álzase un magnífico exemplo de hórreo tipo Mondoñedo\nPatrimonio civil de Ribadeo


CEDEIRA RATIFICA O SEU FIRME COMPROMISO COS DEREITOS DAS PERSOAS LGTBI E O REXEITAMENTO DA VIOLENCIA – Concello de Cedeira\nCEDEIRA RATIFICA O SEU FIRME COMPROMISO COS DEREITOS DAS PERSOAS LGTBI E O REXEITAMENTO DA VIOLENCIA\nO pleno de Cedeira aprobou por unanimidade unha moción na que ratifica o compromiso firme do Concello “coa igualdade, os dereitos das persoas LGTBI e a erradicación de calquera tipo de violencia cara a este colectivo”, ao tempo que se suma á declaración institucional que o pleno da Deputación Provincial da Coruña aprobou como reacción ao crime de Samuel Luiz, na que se instaba a “condenar e rexeitar os discursos que pola súa natureza ou contido alentan a discriminación ou trato diferenciado por razón de sexo, xénero, raza, procedencia, etnia, posición social, etc. e que poden contribuír á xustificación de actitudes sexistas, homófobas, xenófobas, etc. que non deben ter cabida na nosa sociedade”.\nAmbos os dous acordos subscritos polos grupos políticos do Concello de Cedeira, tanto a moción presentada polo PSOE como a declaración da Deputación, inclúen o compromiso de poñer en marcha campañas de sensibilización, información e formación sobre a realidade das persoas pertencentes ao colectivo LGTBI. Tamén recoñecen a LGTBIfobia e os discursos que a alentan “como unha afronta á calidade democrática porque apela directamente aos estándares de liberdade do noso país”.\nAdemais, a moción aprobada polo Concello de Cedeira abrangue o acordo de establecer un plan formativo para a Policía Municipal encamiñado a que as e os axentes teñan a formación suficiente sobre a realidade das persoas LGTBI e poidan ofrecer un trato adecuado ás vítimas.\nO alcalde de Cedeira, Pablo Diego Moreda Gil, lamentou que as agresións LGTBIfóbicas estean a aumentar en España e defendeu a necesidade de que as institucións sexan as primeiras en ondear a bandeira da tolerancia e expresar o seu apoio a estes colectivos.\n12 Outubro, 2021\ten CULTURA, NOVAS, SERVICIOS SOCIAIS


Uxio novo neyra - Ensayos - 260 Palabras\nPágina principal Ensayos Uxio novo neyra\nPáginas: 2 (260 palabras) Publicado: 14 de diciembre de 2011\nEste ano adicámoslle o Día das Letras Galegas ao escritor e poeta lugués,Uxío Novoneyra.\nUxío naceu en Parada de Moreda, unha pequena aldea das montañas do Courel, odía 19 de xaneiro de 1930.\nOs seus pais eran labradores e cando tivo idade foi estudar a Lugo o bacherelato. Máis tarde continuou os estudos universitarios en Madrid.\nComezou a escribir osseus primeiros poemas en castelán, aínda que máis tarde xa o fixo sempre en galego.\nEra moi amigo doutro poeta galego moi importante Manuel María, co que compartía ideas, charlas e paseos.Escribíu tres libros de contos para nenos: “Gorgorín e Cabezón, “Ilda, o lobo, o corzo e o xabarín” e “O cubil do xabarín”.\nTen varios libros de poemas: “Muller para Lonxe”, “Do Courela Compostela”… Se cadra o máis importante é o que recolle as poesías ambientadas nas montañas do Courel. O libro leva por título “Os eidos”.\n“Canta o cuco cala e canta\ndoscastiñeiros do val.\ne volta o cuco a cantar”Casou en 1973 con Elva Rei e tiveron tres fillos. Uns añosdespois da sua voda foi a vivir a Santiago e alí elexírono Presidente da Asociación de Escritores en Lingua Galega, cargo que exerceu durante dezasete anos.\nDurante toda a súa vida UxioNovoneyra foi un gran defensor do noso idioma e da nosa terra.\nMorreu o 30 de Outubro de 1999.\n“Todo o que pasou o meu pobo pasoume a min\nTodo o que pasou o home pasoume a min”.


O Grupo Popular veta por segunda vez a petición socialista de comparecencia de Feijóo para falar de corrupción - PSdeG-PSOE\nInicio Institucional O Grupo Popular veta por segunda vez a petición socialista de comparecencia de Feijóo para falar de corrupción\n26.02.2013 32641281A Abelo Losasa, Corrupción 0\nAbel Losada recriminou ao Presidente do PP e da Xunta que pida explicacións a Baltar, a Bárcenas ou sobre o que ocorre no concello de Santiago e non dea explicacións na Cámara de representantes autonómica\nO Grupo Parlamentario Popular ven de opoñerse, por segunda vez, á comparecencia do Presidente da Xunta, Núñez Feijóo, no Pleno da Cámara.\nO Portavoz socialista, Abel Losada, solicitou á Cámara a inclusión na Orde do Día do Pleno de hoxe a comparecencia que o seu propio grupo levara á Mesa do Parlamento onde, foi vetada polos membros do Partido Popular, con maioría neste órgano de decisión do Lexislativo.\n“Queda constatado, agora pola totalidade do Grupo Popular, o veto e segunda negativa do grupo que sustenta ao goberno á comparecencia do Presidente da Xunta para explicar aos representantes da cidadanía a posición ante os casos de corrupción” que teñen aflorado e nos que están presuntamente implicados dirixentes e representantes institucionais do Partido Popular.\nRecriminou ao Presidente de Galicia e tamén do Partido Popular que “mentres se enche a boca pedindo explicacións sobre o que acontece no Concello de Santiago, sobre as actuacións de Baltar ou de Bárcenas ”, Feijóo sexa “o único que non ten nada que explicar”, dixo en referencia á súa recorrente negativa a comparecer no Pazo do Hórreo.\nO Grupo Popular rexeitou a petición socialista co voto da totalidade dos seus deputados e das súas deputadas, a excepción de Núñez Feijóo, que se ausentou do Pleno.\nArtigo anterior\tOs Socialistas Españois no Parlamento Europeo piden á ministra de Fomento que apoie o financiamento en infraestruturas Artigo seguinte\tCritican a “irresponsabilidade e incumprimentos” do conselleiro de Medio Ambiente, Territorio e Infraestruturas


Clubs de lectura, menú degustación | Eduga\nInicio » Clubs de lectura, menú degustación » Clubs de lectura, menú degustación\nClubs de lectura, menú degustación\nA forma de intervir cos adolescentes para proporcionarlles unha identidade lectora pode revestir moitas formas. Algunhas das chaves que favorecen esa intervención e a nosa mediación toma corpo nos clubs de lectura, unha actividade promovida desde a Asesoría de Bibliotecas Escolares dentro do programa Hora de Ler que pretende apoiar as comunidades educativas no empeño por construír unha sociedade lectora.\nCoordenadora do club de lectura Aquí lemos xunt@s do CPI Progreso de Catoira\nClubs de lectura: menú degustación\nAs persoas ás que nos gusta ler compartimos pertenza a un grupo que experimenta sensacións que só outros iniciados poden entender. É tal o poder desta rede que tecemos que andamos á procura doutras persoas que tamén experimentasen o poder e a maxia da lectura. Ademais de buscar entre outros humanos a aqueles que pertenzan ao noso grupo, tamén lanzamos as redes para ver se alguén máis cae rendido. Aos que nos pasa isto é porque nalgún momento da nosa vida experimentamos o poder dunha lectura, noites alongadas caendo de sono pegada a un libro, ler ás agachadas cando debías estar a facer algo máis urxente ou importante, o cheiro amigo dun libro novo, as palabras tabú que nos descobren mundos ou experiencias que non nos atrevemos a imaxinar e aqueles libros que foron portos onde refuxiarnos cando o exterior nos puña a proba.\nE cando ademais de lectoras somos profesoras, non queda outra que intentar contaxiar o virus que sabemos por experiencia cantas portas e cantas xanelas abre.\nAdolescentes: modo de emprego\nAh, pero falamos de adolescentes! Eses seres que se están acomodando nas costuras dun mundo ben incómodo e incomprensible, tan agresivo para quen aínda non ten formada a coiraza e tan pouco amable para quen non se axusta ao que se espera del.\nNinguén dixo que fose doado; contaxiar algo que nos gusta non vai ser á forza, do mesmo xeito que, se che gusta o queixo, non vas conseguir que a alguén lle guste só obrigándoo a comer roquefort. O primeiro é que haxa fame e logo ofrecerlle unha boa táboa de queixos para que poida escoller; e claro, o primeiro escóllese pola vista e polo olfacto (non desprecemos os sentidos); non teñen que ser os queixos máis exclusivos, só hai que evitar os que estean en mal estado e poidan provocar danos e estar atenta ás intolerancias: se alguén é alérxico á lactosa, haberá que buscar produtos axeitados.\nEscoitando e dando voz\nCando os xoves pola tarde me xunto co alumnado que vén ao club de lectura, atópome con persoas que se achegan por razóns moi diversas, algunhas xa teñen o virus dentro, xa descubriron a satisfacción e queren máis, queren que lles abras máis mundos e aprecian como hai outras persoas a quen lles ocorre o mesmo; outras persoas coma elas coas que poden falar abertamente do que lles pasa cando len ou de cales son as lecturas que as fan vibrar. Sentirse aceptado e valorado no grupo e descubrir outros “pares” con quen vincularse, velaí a cuestión. Pero non todos os adolescentes que se achegan o fan porque xa están enganchados, non. Moitos fano porque o club é un lugar acolledor, onde non son xulgados pola súa capacidade intelectual ou pola roupa que leven ou o status que teñan. Aquí poden simplemente estar, formar parte, sentirse identificados; cando falamos de rapaces que non teñen éxito social ou nos estudos, o club é un refuxio onde se senten apreciados e onde ocupan o mesmo lugar ca outro alumnado de máis éxito. Onde se falan de ti a ti e onde descobren un fío común que une a adolescentes con orixes sociais moi distintas e con capitais culturais de partida moi desiguais.\nPero claro, para que isto teña algún interese para eles non se pode parecer ás clases, pasan xa moitas horas escoitando o profesorado, así que hai que inverter os papeis, agora toca escoitalos a eles e facer un esforzo para tirarnos do papel de profes, corrixindo sempre, censurando moitas veces; agora toca escoitar, suxerir, indicar camiños e aceptar que non tomen os que a ti che gustaría. Así que o primeiro é que se expresen. Que aprendan a dicir que algo lles gusta ou non e explicar o porqué. E como somos adultas debemos ser conscientes de que o que nos gusta ou precisamos ler cando temos quince non pode ser o mesmo ca cando temos trinta anos máis e moitas lecturas e vida no lombo e no espírito.\nÁ procura dos ingredientes para un bo menú\nSe temos que esforzarnos por saír do papel de profes que faciamos pola mañá, outro tanto nos toca facer coa escolla das lecturas. Non abonda con que o ambiente sexa bo, hai que ofrecer un bo menú. E para isto non chega con tirar do que tiñamos na neveira ou coa última promoción do supermercado. Hai que aprender, temos que formarnos sobre a composición, os ingredientes, a combinación de sabores e ir ao mercado sabendo o que queremos e contrastándoo co que nos ofrecen. Por último, é imprescindible que o produto que ofrezamos nos guste a nós, non podemos ofrecer un menú que nos resulte aburrido, insípido ou que teña tantos ingredientes que non sexa coherente. Ai, pero nin con isto abonda! Non chega con que nos guste a nós, hai que pensar no gusto dos comensais: podemos servir hamburguesas sabendo que a carne é boa. Non pasa nada por comer algo de comida rápida se con iso abrimos o camiño dos sabores para introducir elementos novos, ben sexa na forma como no tratamento ou ingredientes. Para conseguir isto hai que pasear polos blogs literarios, ver que fan noutros clubs de lectura, consultar catálogos de editoriais e pasar moito tempo nas librerías. Ningún bo xefe de cociña o vai ser sen escoller os ingredientes no lugar de confianza, deixándose aconsellar, tendo en conta o gusto dos comensais e a calidade do produto, do mesmo xeito que non debemos propoñer sempre o mesmo menú: ten que ser variado, ofrecer distintos formatos, achegalos a outras narrativas que lles son máis alleas e ás que por si propios non se achegarían. Ese é o noso labor como mediadores, pero non é o único; hai outro e non menos importante que debe ser atacar os prexuízos. Si, vivimos nunha sociedade con moitos e non debemos deixar que se transmitan sen intervir. Estereotipos sexistas, con heroes valentes e princesas rosas ben sexan presentados na versión máis tradicional ou na máis moderna, aparecen acotío e nós debemos propoñer outros modelos e/ou reflexionar sobre os que aparecen. Outro tanto coa lingua: debe ser un obxectivo noso favorecer a lectura en galego, xa que canto máis lean, máis competentes se sentirán e menos alleo lle será manexar a nosa lingua con naturalidade; así que debe ser o noso labor ofertarlles títulos atractivos, cos que vencer prexuízos. Non sempre é doado atopar títulos que poidan competir coa masiva produción en castelán que ademais ten unha promoción da que carecen os títulos en galego; non andamos sobrados de produción editorial que poida competir nesta franxa de idade, así que tamén desde aquí facemos de mediadores. Non é o noso labor ensinar a historia da literatura, iso facémolo nas aulas, aquí fomentamos o gusto pola lectura, eses fíos invisibles que se tecen e que nos van formando e nos vinculan.\nLectores e consumidores\nOutro elemento que debemos ter en conta é a súa formación como consumidores. Si, os lectores somos consumidores de cultura e é conveniente que saibamos manexarnos na mercadotecnia do consumo cultural. A reflexión sobre o que nos leva a escoller unha obra e, polo tanto, mercar un produto debe formar parte da nosa formación como lectores. No noso club, son eles quen escolle as lecturas. Ben, para ser exactos, teñen a última palabra: son eu quen vai ao mercado e se encarga de facer a escolla tendo en conta os seus gustos, as comidas anteriores e a conveniencia de introducir novos sabores ou ingredientes. Ofrézolles entre dez e vinte títulos e dedicamos unha sesión para que escollan o que queren ler; entre os finalistas poden aproveitar para buscar máis información na rede ou buscar elementos a prol ou en contra. Pero non sempre o facemos así. Facer o exercicio de escoller un libro sen saber como é a capa ou sen coñecer o nome do autor provoca máis reflexión que varias charlas sobre consumo responsable. No noso club é un exercicio habitual: son eles quen escollen a lectura, pero deben reflexionar sobre por que o fan, así que unha das lecturas sempre se escolle “a cegas”, é dicir, sen coñecer autoría nin deixarse subxugar polos magníficos deseños da capa e dos premios que levou. Os resultados son sorprendentes.\nLendo na rede, lendo en rede\nE lemos en papel, pero sabemos que as lecturas teñen máis dimensións, así que aproveitamos a rede no antes, no durante e no despois. A lectura xa non é só un acto individual, illado, é un acto social. A información que temos sobre a obra cando decidimos lela é infinitamente superior á que tiñamos hai unha década e debemos aprender a buscar esa información, distinguir aquela de calidade para logo poder utilizala. Si, tamén facemos ALFIN nos clubs de lectura. Como as nosas lecturas van ser suxestivas e introducir algún elemento novo, seranos doado provocar que utilicen a rede para buscar esa información suxerida, esas imaxes ou nomes que aparecen nos textos ou esas outras obras que poden vincularse ao que estamos lendo.\nTamén van poder ver as opinións dos demais, ben sexan outros lectores ou editoriais e contrastar a súa propia. Pero a rede tamén se pode utilizar para que eles teñan voz propia, é por isto que tamén procuramos que, ademais do noso blog común, eles creen os seus propios blogs. Descubrirán que hai moitos adolescentes en todas partes do mundo con intereses comúns aos deles. Iniciativas como a de questasleyendo.org son moi interesantes neste sentido, por fomentar o uso consciente de ferramentas dixitais e poñer en valor a voz dos adolescentes na súa dimensión lectora. Os encontros ben sexa virtuais ou reais con outros clubs de lectura promoven esta identidade lectora e axúdalles a crear vínculos con outros adolescentes a través das lecturas. Non todo vai ser fútbol.\nRenovando menús cada tempada\nPero ao final de cada tempada cómpre avaliarse. Que funcionou? Por que? Por que non? Aquí avaliámonos todos: o alumnado que sempre dá unha información útil e que debemos ter moi en conta avalíase a si mesmo e achega a súa opinión e ideas sobre a dinámica do club. A coordinadora fai o propio e busca axustar os obxectivos á realidade que ten. Do mesmo xeito que hai que ser ambiciosos na mellora, tamén debemos ser conscientes das nosas limitacións, adaptarnos á nosa realidade. Traballar en contacto cos demais, traballar en rede é nesta altura indispensable. Coñecer as experiencias doutros clubs, probar e adaptalas á nosa realidade, aprender dos demais, avaliar os resultados e comunicar, darlle un escaparate a unha actividade de calidade que facemos alumnado e profesorado fóra de horas lectivas na escola pública.\nAsí que xa temos comensais, un bo ambiente, temos o menú escollido e temos cubertos e enxoval para facer desta comida unha experiencia agradable, degustemos os saborosos pratos, sabedoras que este alimento fai espíritos libres e persoas conscientes e atentas ao que as rodea. Bon appétit!\nVídeo resumo dun ano no club de lectura


PRESENTACIÓN DO ICOR NO CONCELLO DE LUGO - COAG LUGO\n27/09/2011 | Noticias\nA Concelleira de Economía, Emprendemento e Autónomos, Sonia Méndez, o Presidente de Colexio Oficial de Arquitectos en Lugo (COAG Lugo), Raúl Veiga e a Directora da Comisión de Cultura de COAG Lugo, María Ángeles Castro presentaron o seminario Cor e Cidade, unha iniciativa organizada polo Colexio de Arquitectos de Lugo que conta co apoio do Concello a través do Plan Urban.\nO programa ICor céntrase nun aspecto esencial da rehabilitación de edificios como é a análise do código cromático, das cores, dos edificios do centro histórico. As dúas entidades, Colexio e Concello teñen interese na mellora da imaxe da cidade, na mellora do paisaxe urbán e, en concreto, nas cores dos edificios, tan importantes na definición da identidade. Esta actividade organizada polo Colexio estará formada por un Seminario Internacional de Cor, aberto ao público, que comezará o día 14 de outubro no que participarán restauradores, historiadores, arquitectos e incluso empresas de pinturas.\nSonia Méndez destacou que “esta colaboración ten outro aspecto fundamental como é a mellora laboral dos profesionais arquitectos e arquitectas, que neste momento teñen que explorar novos campos de traballo distintos o da construción de vivendas, como é o campo da restauración e a rehabilitación.”\nPara fomentar esta nova posibilidade, crearase un laboratorio de investigación do cor, no que participarán 10 arquitectos becados polo Concello (Plan Urban) durante 2 meses. Este laboratorio estudará os edificios dunha zona moi concreta do centro histórico, o ensanche interior do século XX que corresponden coas rúas Montevideo, Bolaño Rivadeneira e Quiroga Ballesteros.\nA Concelleira de Economía, Emprendemento e Autónomos destacou que “son edificios de gran valor arquitectónico de estilo racionalista ou prerracionalista que merecen ser recuperados ademais de que están nunha zona que ademais conta con dous lugares que serán nos vindeiros anos polos de atracción turística como serán o Museo da Romanización e a Praza de Abastos.”\nO traballo deste laboratorio consistirá en mellorar o aspecto exterior destes edificios e devolverlles o seu esplendor, traballando na definición das cores adecuadas para ese entorno, realizándose unha proposta de intervención para cada unha das fachadas e incluíndo un alzado do edificio con medicións e presuposto. Por tanto, o traballo final dos participantes será unha proposta de intervención en cada un dos edificios.\nSonia Méndez adiantou que “cos propietarios dos edificios traballarase ao longo de 2012 para que accedan as axudas existentes e poñan en valor as súas vivendas, conseguindo así que a zona mellore considerablemente.”\nO Plan Urban ten actuacións no paseo interior da muralla, a nova praza de San Marcos, a Rúa Nova, o Cantiño ou o vello cárcere pero agora adentrarase nesa zona do recinto amurallado no que aínda non se intervira.\nLA VOZ DE GALICIA_27/09/2011\nLA VOZ DE GALICIA 28/09/2011\nEL PROGRESO 28/09/2011


No Concello de Oroso hai hoxe, martes 17 de novembro, 21 casos activos de coronavirus, segundo nos comunican da xerencia da área sanitaria. Todos eles están recuperándose nos seus domicilios. Non hai ningún ingresado nos hospitais.\nSegundo os datos da Consellería de Sanidade da Xunta, o Concello de Oroso atópase nun nivel de alerta epidemiolóxica 1 (AMARELO), é dicir, entre 7 e 14 casos novos positivos de coronavirus confirmados por PCR nos últimos sete días.\nDesde o concello queremos agradecer de novo o esforzo da veciñanza, reflictido nunha contención dos novos casos de coronavirus. Lembrade que ata o 4 de decembro están activas as medidas postas en marcha pola Xunta de Galicia en máis de 60 concellos, entre eles Oroso. As principais son:\n⭕ Peche perimetral do Concello de Oroso.\n🍽 Peche dos establecementos de hostalería (só se permite servizo a domicilio ou para recoller no local e levar).\n👕 Aforo limitado ao 50% no comercio.\n🎭 Limitación de aforos en cines, teatros e auditorios.\n❎ Continúa o toque de queda de 23:00 a 6:00 h.\n👟 A práctica deportiva terá que ser individual.


Bicicletas de madeira | Consumer\nAs propiedades da madeira e a innovación tecnolóxica ofrecen bicicletas máis cómodas, resistentes e ecolóxicas que as convencionais\nData de publicación: Xoves, 02deAgostode2012\nAs bicicletas de madeira parecen algo obsoleto, propio dos primeiros tempos deste vehículo de dúas rodas. Nada máis lonxe da realidade: varias empresas e deseñadores en todo o mundo fabrican diversos modelos de bicicletas de madeira. As propiedades deste material natural máis os últimos avances tecnolóxicos en deseño e produción tradúcense nunhas bicicletas máis cómodas, lixeiras, resistentes e ecolóxicas que as convencionais. Este artigo analiza as vantaxes das bicicletas de madeira, sinala as principais marcas e conclúe que o prezo é o seu maior inconveniente.\nVantaxes das bicicletas de madeira\nAs bicicletas de aceiro, aluminio ou fibra de carbono impuxéronse na actualidade. Con todo, as bicicletas de madeira presentan varias vantaxes que as fan superiores segundo os seus defensores:\nO cadro dunha bici de madeira pesa entre un e dous quilos\nSon máis cómodas e lixeiras: a diferenza doutros materiais, que transmiten as vibracións e os golpes, a madeira absórbeos, unha virtude que se nota enseguida e agradécese en estradas mal asfaltadas ou en percorridos de monte. Ademais, o cadro dunha bicicleta de madeira creada por algunha das empresas deste sector ten entre un e dous quilos de peso.\nResisten e duran máis: a resistencia á fatiga da madeira, é dicir, a súa capacidade de aguantar golpes, pesos, etc. ao longo do tempo, é maior que a do aceiro e aluminio e similar á da fibra de carbono. A madeira non propaga gretas como os metais, nin é sensible ás muescas, nin oculta os danos como o carbono. Todas estas propiedades forman parte da natureza das árbores, que soportan de forma constante todo tipo de inclemencias durante a súa longa vida.\nSon máis ecolóxicas: a madeira é un material biodegradable, reutilizable e reciclable que captura o dióxido de carbono (CO2), un dos principais gases causantes do cambio climático. Se os bosques dos que procede xestiónanse de forma sustentable, como o garanten certificados como o FSC, convértese nun ben totalmente renovable. Ademais, o seu proceso de produción ten unha pegada ecolóxica moito menor que os metais, de maneira que necesita moita menos enerxía e recursos e contamina menos.\nPrincipais marcas de bicicletas de madeira\nAs bicicletas de madeira teñen o seu público e o seu sector produtivo, como o demostran as empresas e profesionais que as deseñan e fabrican en todo o mundo.\nA marca estadounidense Renovo é unha das que máis fixo por popularizar este material ecolóxico. Os seus fabricantes desenvolveron diversos modelos de bicicletas, desde carreiras ata de montaña, grazas á combinación das tecnoloxías de fabricación máis avanzadas e os mellores tipos de madeira. A multinacional automobilística alemá Audi encargoulles o seu modelo de bicicleta “Dúo”, con varios modelos de paseo, estrada e montaña, e prezos entre os 6.000 euros e os 7.500 euros. O ciclista Tim Winestorfer utilizou o seu prototipo “TT” no Campionato Mundial Ironman de 2011. A páxina web de Renovo ofrece todo tipo de detalles e vídeos sobre os seus modelos.\nEn Zerain (Gipuzkoa), os irmáns Aitzol e Andoitz Tellería combinaron a súa experiencia como carpinteiros e a súa paixón pola bici para crear a marca Axalko xunto a un amigo Enrique Ardura. Na actualidade comercializan “Bat” (un en eúscaro), unha bicicleta de carreiras cuxo cadro pesa entre 1,4 quilos e 2,3 quilos, segundo talla e material, e “Yamimoto”, un cadro plegable de madeira para bicicleta eléctrica. A madeira utilizada é o fresno, unha especie autóctona. “Bat”, cuxo prezo rolda os 6.000 euros, probouse con éxito en dúas carreiras profesionais: a París-Roubaix e o Tour de Flandes. A web de Axalko ofrece toda a información e vídeos explicativos.\nE non son os únicos. En Internet pódense atopar propostas como a de ” Woodbike“ (bicicleta de madeira en inglés) e o seu modelo de paseo “Beach crusier”, cuxo cadro costa 700 euros; Xylon Bikes e o seu modelo “Cell” (célula en inglés), que pode verse en plena acción neste vídeo; ou a deseñada polo alemán Arndt Menke.\nO prezo, principal inconveniente das bicis de madeira\nO principal inconveniente das bicicletas de madeira é o seu prezo: unha media de 6.000 euros, con modelos máis económicos pero tamén máis caros. Neste sentido, diríxense a públicos con alto nivel adquisitivo, profesionais ou amantes deste deporte moi esixentes. Para este tipo de consumidores, cabe lembrar que as bicicletas convencionais alcanzan tamén prezos elevados.\nEn calquera caso, o material non é o que máis encarece a estas bicicletas, xa que se encargan a medida e personalízanse mediante un proceso artesanal segundo os gustos e necesidades específicas do cliente.


Odile Fernández, acusada de promover pseudociencias, encheu o Pazo de San Marcos\nM.P. 02 Septiembre 2018 10:02 h.\nDiputación de Lugo pseudociencia Odile Fernández\nOdile Fernández. EP\nA Deputación non incluíu a charla nas convocatorias diarias que remite aos medios\nA charla de Odile Fernández, unha médica á que se acusa de promover un discurso acientífico nos seus libros e relatorios, abarrotou este sábado o salón de actos da Deputación. Aínda que a convocatoria foi moi criticada nas redes sociais por activistas escépticos e asociacións, que pediron expresamente á administración que non colaborase cunha promotora de pseudociencias, ao final transcorreu con normalidade.\nA facultativa e escritora foi presentada pola deputada de Promoción Social e Económica Sonsoles López Izquierdo, que fixo unha breve alusión ao carácter controvertido da relatora. A Deputación, normalmente moi dilixente ao informar dos actos aos que asiste algún membro do goberno provincial, non incluíu a charla nas convocatorias diarias que remite aos medios.\nEl Colegio de Médicos de Alicante advierte hoy de los engaños psudocientíficos a enfermos oncológicos ¿Van a a permitir @010lugo @LaraMendezLopez @DeputacionLugo que Odile Fernández los engañe en lugo desde instalaciones públicas? https://t.co/yOfPUO4ssO\n— Círculo Escéptico (@cescept) 29 de agosto de 2018\nA conferencia tivo lugar ás dez da mañá e foi organizada pola Asociación de Axuda a Enfermos Crónicos. Resultou un acto moi participativo, no que os asistentes preguntaron dúbidas a Fernández sobre alimentación. A médica fixo referencia a tres tipos de dieta, unha delas a anticáncer, na que se centra o seu libro máis coñecido, escrito despois de que ela mesma padecese a enfermidade e que a fixo tan coñecida que actualmente está en excedencia e dedícase á escritura e a impartir relatorios. É ese primeiro volume o que contén máis referencias a cuestións non probadas pola evidencia científica, desde atribuír a algúns alimentos a propiedade de previr ou curar o cancro, ata relacionar o estado de ánimo co prognóstico do paciente oncolóxico. Tamén aseguraba que unha preparación de auga deixada ao sol tiña propiedades curativas.\nCon todo, co tempo e as queixas polo seu discurso pseudocientífico, acabou moderándoo. De feito, asistentes á charla deste sábado estimaron que fora unha intervención máis aséptica que outras anteriores dela.\nOdile Fernández, acusada de promover pseudociencias, encheu o Pazo...\nEl PP de Lugo afirma que el PSOE se opuso a subir la pensión de viudedad un 7,7%\nVecinos de As Gándaras se quedan sin agua y el Concello envía una empresa privada


Camiño a Camiño propón unha ruta polo sendeiro de Beade-Bembrive - Vigoe.es\nCamiño a Camiño propón unha ruta polo sendeiro de Beade-Bembrive\nO programa municipal ofrece dúas andainas de diferente dificultade para este domingo\nA andaina terá lugar este domingo. / Foto: Concellería de Medio Ambiente\nDentro da serie de sendeiros locais de Vigo, o programa municipal Camiño a Camiño propón para o domingo 11 de novembro o sendeiro de Beade-Bembrive, no que os asistentes poderán comprobar un exemplo de monte multifuncional no que se combinan distintos tipos de plantacións con espazos de lecer e bosque de ribeira ao carón do río Eifonso.\nTamén se terá ocasión de pasar por lugares con encanto como a aldea da Fraga ou o muíño-serraría de Calderón. Se o día acompaña poderanse contemplar fermosas panorámicas.\nO percorrido dividirase entre unha ruta longa (9,2 quilómetros), de maior esixencia, e unha ruta curta (7,2 quilómetros), máis soportable. A andaina é circular con saída e chegada na área recreativa de Pouso.\nA inscrición é gratuíta e debe tramitarse a través do 010 (986 81 02 60 dende móbil) de luns a mércores para empadroados. A inscrición para non empadroados será o xoves. A hora de convocatoria na Praza do Rei está programada para ás 9:00 horas, para saír as 9:30 horas.


Concello de Lugo | A Carballeira de Nadela acolle este domingo a VII Feira de San Pedro\nA Carballeira de Nadela acolle este domingo a VII Feira de San Pedro\nNa Feira poderán atoparse produtos ecolóxicos, tradicionais e artesanais\nO Concello de Lugo habilita un servizo gratuíto de buses que funcionará dende as 09.00 ata as 15.00 horas dende a Avda. Ramón Ferreiro\nA Concelleira de Servizos Xerais, Carmen Basadre, e os vocais José Antonio García, Manuel Quiroga e Antonio Abelardo, da Asociación Carballeira de Nadela, presentaron esta mañá a VII edición da Feira de San Pedro de produtos ecolóxicos, tradicionais e artesanais.\nA Feira de San Pedro terá lugar o vindeiro domingo, día 26 de xuño, na Carballeira de Nadela, no municipio de Lugo. O sábado, día 25 de xuño, a partir das 22.00 horas terá lugar unha churrascada popular.\nDe 09.00 a 11.00 horas dará comezo a asignación de postos e exposición de produtos, así como a entrega dun obsequio a cada un dos expositores presentes na Feira.\nÁs 13.00 horas terá lugar a recepción das autoridades no recinto da Feira. Ás 13.15 horas procederase á lectura do pregón, e ás 13.30 horas dará comezo a sesión vermú, amenizada pola orquestra Delirio.\nA partir das 14.00 horas dará comezo o Xantar Campestre, na que non faltarán, destacaron os membros da Asociación Carballeira, os postos de polbo, churrasco, bacalao, lacón, chourizos...\nÁs 17.00 horas dará comezo a sesión de Xogos Populares para nenos e maiores que desexen participar. Ás 22.00 horas, e como punto final a esta xornada, dará comezo a verbena, que estará amenizada pola orquestra Delirio. Durante toda a xornada haberá actuacións musicais de charangas e grupos folclóricos.\nO servizo de autobuses gratuíto que habilita o Concello de Lugo funcionará dende as 09.00 horas e ata as 15.00 horas dende a Avda. Ramón Ferreiro (diante do Instituto Virxe dos Ollos Grandes) ata o Campo da Feira, en Nadela. Os autobuses realizarán saídas cada media hora.


O 100% do persoal das auxiliares de Endesa secunda a folga de 24 horas convocada este xoves - CIG: Confederación Intersindical Galega\nO 100% do persoal das auxiliares de Endesa secunda a folga de 24 horas convocada este xoves\nSumáronse os traballadores/as das obras de adaptación e na empresa principal só houbo servizos mínimos\nAs Pontes - 19 Set 2019\nO 100% dos traballadores e traballadoras das auxiliares de Endesa secundaron a xornada de folga convocada para este xoves. A eles sumouse o persoal das obras de adaptación e os traballadores e traballadoras da térmica, na que se mantivo a actividade só cos servizos mínimos.\nAlberte Amado, representante da CIG das Pontes, fixo unha valoración positiva, non só da repercusión da folga, senón tamén da masiva participación do persoal tanto nos piquetes informativos como na manifestación que se celebrou a media mañá. Piquetes que se formaron ás cinco da madrugada, aos que seguiron cortes de tráfico nas inmediacións de Endesa para logo confluír nunha marcha espontánea na que participaron máis de 500 persoas.\nAmado denuncia que, en todo caso, houbo 3 identificacións. Unha actuación policial que considera “inxustificada” dada a ausencia de conflito algún.\nO representante da CIG lembrou que con esta mobilización séguese demandando a urxente e inaprazable reunión con Endesa “para que esta aclare o que quere facer, as medidas de adaptación que ten previsto adoptar no proceso de descarbonización ou calquera outra alternativa que poidamos ter que minimice o impacto negativo desta situación. Queremos que nos garanta o seu compromiso co emprego e coa economía da localidade e da comarca”.\nPara Amado non se pode seguir adiando esa xuntanza porque “aínda que entremos nun proceso de eleccións estatais, o pobo non pode estar hipotecado. Nós non temos que esperar a que haxa un goberno porque o tempo córrenos igual haxa ou non haxa un acordo en Madrid”. A este respecto matizou que aínda demandando reunións tamén co Ministerio e coa Xunta, “con Endesa é fundamental”.